ആരോപണങ്ങള് അടിസ്ഥാനരഹിതമെന്ന് സക്കര്ബര്ഗ് വാഷിംഗ്ടണ്: ഫേസ്ബുക്കിന് എതിരെ ഉയര്ന്ന ആരോപണങ്ങള് നിഷേധിച്ച് സി.ഇ.ഒ മാര്ക്ക് സക്കര്ബര്ഗ്. സുരക്ഷയേക്കാള് ലാഭത്തിനാണ് ഫേസ്ബുക്ക് പ്രാധാന്യം നല്കുന്നതെന്ന ആരോപണം ശരിയല്ലെന്ന് ജീവനക്കാര്ക്കായി എഴുതിയ കുറിപ്പില് സക്കര്ബര്ഗ് വ്യക്തമാക്കി. ലാഭത്തിനായി, ആളുകള്ക്കു ദേഷ്യമുണ്ടാക്കുന്ന ഉള്ളടക്കം നല്കുന്നുവെന്ന വിമര്ശനം യുക്തിരഹിതമാണ്. ഈ വിമര്ശനങ്ങളെല്ലാം തെറ്റായ പ്രചാരണങ്ങളാണ്. കമ്ബനിയെ മോശമായി ചിത്രീകരിക്കാനുള്ള ശ്രമമാണിത്. മോശം കണ്ടന്റുകള് തടയാന് കമ്ബനി ശ്രമിക്കുന്നുണ്ടെന്നും ഉപഭോക്താക്കളുടെ സുരക്ഷയ്ക്കും മാനസികാരോഗ്യത്തിനും പ്രാധാന്യം നല്കുന്നുണ്ടെന്നും അദ്ദേഹം കത്തില് കുറിച്ചു. കത്ത് സക്കര്ബര്ഗ് തന്റെ ഫേസ്ബുക്ക് പേജിലൂടെ പുറത്തുവിട്ടു